armvectores/hy_wikipedia_2023 huggingface dataset:
Տասներեք ասորի հայրեր

Տասներեք ասորի հայրեր (վրաց.՝ ათცამმეტი ასურელი მამანი), համաձայն Վրաց Եկեղեցու ավանդության՝ եղել են քրիստոնյա վանականության քարոզիչների խումբ, որը 6-րդ դարում եկել է Վրաստան։ Քրիստոնեական պատմագիրներն ասորի հայրերին հիշատակում են որպես Վրաստանում վանքեր հիմնադրողների և վանական շարժման նախաձեռնողների։


== Պատմություն ==
Ասորի հայրերի վարքերը առկա են միայն վրացական միջնադարյան վարքագրական երկերում, և դրանցից դուրս այլ աղբյուրներում նրանց մասին տեղեկություններ չեն պահպանվել։ Այս վարքերի մի մասը կազմվել է միայն 18-րդ դարում՝ եկեղեցական օգտագործման համար, սակայն նրանցից չորսը պահպանվել են հին ձեռագրերում՝ բնագիր և խմբագրված տարբերակներով։ Այս վարքերի հեղինակների հարցը հակասական է. որոշ գիտնականներ դրանց մի մասի հեղինակությունը վերագրում են Վրացի կաթողիկոսներ Արսեն I-ին (830-887) և  Արսեն II-ին (955-980), իսկ մյուս մասի համար էլ ենթադրում են, որ դրանք կազմվել են 7-րդ դարի վերջերին
։
Ժամանակակից Վրաստանի շատ վանքեր կոչվել են ի պատիվ ասորի հայրերի։ Այս վանքերը հիմնվել են և՛ ասորի հայրերի, և՛ նրանց աշակերտների կողմից և մեծ դեր են խաղացել վրաց ժողովրդի ինքնության կայացման գործում։ Գրավոր և բանավոր աղբյուրները պահպանել են 13 ասորի վանականների անունները, որոնք 6-րդ դարում լայն գործունեություն են ծավալել Վրաստանում։ Հավանաբար ասորի վանականների քանակը (13) խորհրդանշանական բնույթ ունի և ակնարկում է Հիսուս Քրիստոսին և նրա 12 առաքյալներին, որոնց նմանողությամբ այս վանականները լուսավորեցին Վրաստանը։
Ժամանակակից գիտության մեջ այս խմբի ազգային և դավանաբանական ինքնության հարցը դեռևս մնում է խնդրահարույց։ Ուսումնասիրողների մի մասը ենթադրում է, որ խնդրո առարկա վանականները ասորական կրթություն ստացած վրացիներ էին, իսկ մյուս մասն էլ կարծում է, որ նրանք ասորի քարոզիչներ էին կամ փախստականեր Սիրիայից։ Նրանց դավանաբանական կողմնորոշման մասին նույնպես հստակություն չկա. հավանական է, որ նրանք միաբնակ էին, քանի որ այդ ժամանակաշրջանում Վրաց Եկեղեցին նույնպես հարում էր միաբնակությանը։


== Ասորի հայրեր ==
Դավիթ Գարեջելի - Դավիթ Գարեջայի վանքային համալիր
Հովհաննես Զեդազենի - Զեդազենի վանք
Աբիբոս Նեկրեսելի-Աբիբուս Նեկրեսի  վանքը
Շիո Մղվիմելի - Շիո Մղվիմե վանք
Հովսեփ Ալավերդելի-Յովսեփ Ալավերդու վանք
Անտոն Մարտկոպելի-Մարտկոպի վանքը
Թադեոս Ստեփանծմիդելի-Թադեոս Ստեփանծմինդա վանքը
Պիրոս Բրետելի-Բրետի վանք
Հեսսե Ծիլկնելի-Հեսսե Ծիլկանի վանք
Ստեփանեն Կիրսելի-Կիրսա վանք
Իսիդոր Սամտավնելի- Իսիդոր Սամտավիսի
Միքայել Ուլումբոլի-Միքայել Ուլումբո
Զենոն Իղալթոելի-Զենոն Իղալթո


== Ծանոթագրություններ ==


== Արտաքին հղումներ ==
The Yezidi Kurds and Assyrians of Georgia, Journal of the Central Asia & the Caucasus, Iraklii Chikhladze, Giga Chikhladze. (3/21/2003)
Following the way of Assyrian Holy Fathers Archived 2008-07-23 at the Wayback Machine.
The Assyrians of Georgia: Ethnic Specifics Should be Reserved Archived 2017-04-24 at the Wayback Machine.
David Gareji Monasteries and Hermitage from Unesco
Հունգարիայի բանկերի ցանկ

Հունգարիայի բանկերի ցանկը ներկայացված է 2011 թվականի հունվարի 15-ի դրությամբ և հիմնված է հունգարական ֆինանսական կառավարման կայքէջի (PSZAF) ինֆորմացիայից։


== Կենտրոնական բանկեր ==
Հունգարական ազգային բանկ (MNB)


== Առևտրային բանկեր ==


=== Բանկերի շուկայական մասնաբաժինը ===
Բանկերի շուկայական մասնաբաժինը ներկայացված է 2015 թվականից
OTP Bank: 7,966.48 մլրդ. HUF
UniCredit Bank: 2,971.12 մլրդ. HUF
K&H Bank: 2,607.22 մլրդ. HUF
Raiffeisen Bank: 1,991.40 մլրդ. HUF
MKB Bank: 1,974.41 մլրդ. HUF
Erste Bank: 1,883.08 մլրդ. HUF
CIB Bank: 1,730.13 մլրդ. HUF
Magyar Fejlesztési Bank (MFB): 1,321.55 մլրդ. HUF
Budapest Bank: 963.67 մլրդ. HUF
FHB Bank: 894.74 մլրդ. HUF


== Մասնագիտացված վարկային հաստատություններ ==
FHB Jelzálogbank [31] Archived 2011-03-04 at the Wayback Machine.
Fundamenta-Lakáskassza [32]
Központi Elszámolóház és Értéktár [33]
Magyar Export-Import Bank [34] Archived 2008-03-24 at the Wayback Machine.
Magyar Fejlesztési Bank [35]
OTP Jelzálogbank [36]
OTP Lakástakarékpénztár [37]
UniCredit Jelzálogbank [38]


== Ծանոթագրություններ ==
Ինդոնեզական գրականություն

Ինդոնեզիայի գրականության առաջին հուշարձանները վերաբերում են 7-8 դարերին։ Անցյալում առավել զարգացման է հասել ճավայական գրականությունը («Ռամայանա», 9 դարում, Կանվայի «Արջունայի հարսանիքը», 11 դարի պոեմները և այլն)։ Ճավայական գրական ավանդույթը օրինակ է դարձել 16 – 18-րդ դարերում ձևավորվող սունդանական և մադուրական գրականությունների համար։
Ազգային-ազատագրական շարժումների շրջանում մալայերենը դարձել է երկրի քաղաքական ու մշակութային միասնացման լեզու։ Ինդոնեզերեն վեպի ժանրում առաջին փորձերն արեցին պրոլետարական գրողներ Մ. Կարտոդիկրոմոն (1878–1928) և Սեմաուն (մահացել է 1971 թվականին)։ Սակայն 20–30-ական թվականներին գերակշռող ազդեցություն ուներ կենցաղագրական վեպը։ Ռոմանտիկական և սենտիմենտալ սյուժեներով վեպեր են գրել Ս. Մ. Ալիշախբանան (ծնվել է 1908 թվականին) և Ի՚ամկան (ծնվել է 1908 թվականին)։ Գաղութային շրջանում երևան են եկել մերկացնող ստեղծագործություններ Աբդուլլա Մուիսի (1886–1959), Ասմարա Հաղի (ծնվել է 1914 թվականին)։ 30-ական թվականներին վերջերին որոշ գրողների գործերում ուժեղացել են ռեալիստական միտումները (Արմայն Պան, 1908–1970, Խ. Ցասսին, ծնվել է 1917 թվականին, Խ. Բանդախարո, ծնվել է 1917 թվականին)։ Ինդոնեզիայի անկախության հռչակումն ակտիվացրեց գրական պրոցեսը։ Խայրիլա Անվարի (1922–1949) պոեզիայի արտահայտչականությունը, Իդրուսի (ծնվել է 1921 թվականին) պատմվածքների անողոք ծաղրը, Պ. Տուրի (ծնվել է 1925 թվականին) պատմվածքներն ու վիպակները, Ախդիատ Կարտամիխարջիի (ծնվել է 1911 թվականին) «Աթեիստ» վեպը, Ու. Սոնտանիի (ծնվել է 1920 թվականին) պիեսները «45 թվականի սերունդ» գրական հոսանքի նկատելի նվաճումներն են։ 50-ական թվականներին սկզբներից խոշորագույն գրողների և դրամատուրգների մի մասը աստիճանաբար մտել է ժողովրդական մշակույթի ընկերության (Լեկրա) և այլ առաջադեմ կազմակերպությունների մեջ, մյուս մասը պարփակվել է անձնական խնդիրների շրջանակում կամ տարագրվել։ 1965 թվականի դեպքերը վերացրել են Լեկրան։ Ինդոնեզիաի ժամանակակից գրականության առավել նշանակալի երևույթը 50-ական թվականների կեսերին ձևավորված «հողականություն»-ն է (ռուս.՝ «почвенничество») (Վ. Ռենդրա, ծնվել է 1935 թվականին, Ռամադան Քարտախադիմաջա, ծնվել է 1927 թվականին, Աիպ Ռոսիդա, ծնվել է 1938 թվականին, Տոխա Մոիսոար, ծնվել է 1926 թվականին)։ Մոտինգո Բուշեն, Գերսոն Պոյկը և ուրիշներ իրենց ստեղծագործություններում անդրադարձել են ժամանակակից Ինդոնեզիայի սոցիալական սուր խնդիրներին։ Էքզիստենցիալիստական փիլիսոփայության ազդեցությունն են կրում Սիմատուպանգի (1928–1970) 60-ական թվականների վերջերին լույս տեսած վեպերը։
Պոպովսկի գյուղական խորհուրդ (Զենկովսկի շրջան)

Անվան այլ կիրառումների համար տե՛ս՝ Պոպովսկի գյուղական խորհուրդ (այլ կիրառումներ)Պոպովսկի գյուղական խորհուրդ  (ուկրաիներեն՝ Попівська сільська рада), Ուկրաինայի Պոլտավայի մարզի Զենկովսկի շրջանում։
2001 թվականի տվյալներով Պոպովսկի գյուղական խորհրդում բնակվում էր 1368 մարդ։ Բնակավայրը զբաղեցնում է 60,81 կմ² տարածք։ Բնակչության խտությունը կազմում էր 22,50 մարդ/կմ²։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վոլֆգանգ Ռայտերման

Վոլֆգանգ Ռայտերման (անգլ.՝ Wolfgang Reitherman, հունիսի 26, 1909(1909-06-26), Մյունխեն, Գերմանական կայսրություն - մայիսի 22, 1985(1985-05-22), Բըրբանք, Լոս Անջելես շրջան, Կալիֆոռնիա, ԱՄՆ), գերմանական ծագմամբ ամերիկացի անիմատոր, ռեժիսոր, պրոդյուսեր, Դիսնեյի ինը ծերուկներից մեկը։


== Կենսագրություն ==
Վոլֆգանգ Ռայտերմանը ծնվել է 1909 թվականի հունիսի 26-ին Մյունխենում։ Երբ նա եղել է մոտ երկու տարեկան, ընտանիքի հետ տեղափոխվել է ԱՄՆ, որտեղ նրանք բնակություն են հաստատել Միսսուրի Կանզաս Սիթի քաղաքում (հետագայում նա իմացել է, որ իրենց տնից քիչ հեռու ապրել է Ռոյ Դիսնեյը։ Երբ Վոլֆգանգը եղել է դեռահաս, նրա ընտանիքը տեղափոխվել է Կալիֆոռնիա։
Վոլֆգանգը երազել է դառնալ պրոֆեսիոնալ օդաչու, սակայն ԱՄՆ-ում սկսված Մեծ ճգնաժամը խանգարել է նրա պլանների իրականցմանը։ Նա մի որոշ ժամանակ հաճախել է արվեստի քոլեջ Փասադենայում և ջրանկարչության դասերի Chouinard արվեստի ինստիտուտում։ Մեծ հաջողություններ ունենալով ջրաներկով նկարչության բնագավառում՝ նա 1933 թվականին երաշխավորվել է Դիսնեյ ստուդիայի համար։ Վոլֆգանգը այդ առաջարկն ընդունել է ոչ այնքան մեծ խանդավառությամբ, որովհետև մտածում էր, որ օր օրի վրա նույն նկարներ անելը ձանձրալի կլինի (ավելի ուշ նա խոստովանել է, որ սխալվել է)։ Ի տարբերություն ստուդիայում նոր հայտնված նկարիչների մեծ մասի՝ Վոլֆգանգ Ռայտերմանը չի եղել փորձառու անիմատորի օգնական. նրան հաջողվել է միանգամից լավ տպավորություն թողնել Silly Symphonies-ի համար ստեղծած մի քանի հաջող տեսարանների շնորհիվ։
«Վուլին», ինչպես նրան կոչել են ընկերներն ու գործընկերները, նկարել է հայելու մեջ դեմքի հայտնվելը «Սպիտակաձյունիկը և յոթ թզուկները» մուլտֆիլմում, դինոզավրերի կռիվը «Ֆանտազիայում», անգլուխ ձիավորին «Իկաբոդի և պարոն Թոդի արկածները» մուլտֆիլմում, կոկորդիլոսին «Փիթեր Փեն» մուլտֆիլմում և Մալիֆիսենտային վիշապի կերպարանքով «Քնած գեղեցկուհին» մուլտֆիլմում։
1961 թվականից Վոլֆգանգ Ռայտերմանն աշխատել է որպես բեմադրող ռեժիսոր։ Նրա աշխատանքների թվում են այնպիսի մուլտֆիլմեր, ինչպիսիք են՝ «101 դալմատին» (համառեժիսոր), «Ջունգլիների գիրքը», «Թուրը քարի մեջ», «Արիստոկրատ կատուները», «Ռոբին Հուդ», «Վինի Թուխի բազմաթիվ արկածները»։ Հանդես է եկել որպես «Փրկարարները» մուլտֆիլմի պրոդյուսեր, պրոդյուսեր։ Վոլֆգանգ Ռայտերմանի երեք որդիները հնչյունավորել են Մաուգլիին, Քրիստոֆեր Ռոբինին և պատանի Արթուր թագավորին։
1977 թվականին Վոլֆգանգ Ռայտերմանը դուրս է եկել ռեժիսորների խմբից, սակայն շարունակել է հանդես գալ որպես պրոդյուսեր։ Նա եղել է «Աղվեսն ու որսաշունը» մուլտֆիլմի պրոդյուսերը, որը դարձել է նրա վերջին լիամետրաժ մուլտֆիլմը։
Վաֆգանգ Ռայտերմանը զոհվել է 1985 թվականի մայիսի 22-ին ավտովթարից, 75 տարեկան հասակում։ Հետմահու ճանաչվել է Դիսնեյի լեգենդ 1989 թվականին։


== Ծանոթագրություններ ==


== Արտաքին հղումներ ==
50mostinfluentialdisneyanimators.wordpress.com
Այն ալ-Շարկիայի շրջան

Այն ալ-Շարկիայի շրջան (արաբ․՝ ناحية عين الشرقية‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ջաբլեի գավառի վեց շրջաններից մեկը։ Կենտրոնն է Այն ալ-Շարկիա քաղաքը։
2004 թվականի տվյալներով բնակչությունը կազմել է 16,800 մարդ։ Քաղաքն ու շրջական ավանները կազմում են 67.20 քառ.կմ տարածք։


== Ծանոթագրություններ ==
Վասաի-Վիրար

Վասաի-Վիրար (մարաթհի՝ वसई-विरार महानगरपालिका), քաղաք Հնդկաստանի արևմտյան հատվածում՝ Մահարաշտրա նահանգում։ Վասաի-Վիրարն իրենից ներկայացնում է նախկինում անկախ համարված մի քանի քաղաքների ագլոմերացիա, ներկայումս ինքն էլ մաս է կազմում Մումբայի ագլոմերացիայի և այդ խոշորագույն քաղաքի ծայր հյուսիսային արբանյակ-քաղաքն է։ Հնում նրա տարածքում եղել է Սոպարե քաղաքը։
Վասաի-Վիրարը Մահարաշտրա նահանգում մեծությամբ 5-րդ բնակավայրն է։ 2011 թվականին նրա բնակչության թվաքանակը եղել է 1 221 233։ Քաղաքն զբաղեցնում է 319,4 քառակուսի կիլոմետր տարածք։


== Պատկերասրահ ==

		
		


== Կլիմա ==


== Ծանոթագրություններ ==


== Արտաքին հղումներ ==
Webseite der Vasai Virar City Municipal Corporation
A portal on Vasai-Virar
Ազատության արձան (Թբիլիսի)

Անվան այլ կիրառումների համար տե՛ս՝ Ազատության արձան (այլ կիրառումներ)Ազատության արձան, (վրաց.՝ თავისუფლების მონუმენტი), հայտնի է որպես Սուրբ Գևորգի հուշարձան, գտնվում է Թբիլիսիում։


== Պատմություն ==
Հուշարձանը նվիրված է վրաց ժողովրդի ազատությանն ու անկախությանը։ Տեղադրվել է 2006 թվականին՝ Թբիլիսիի Ազատության հրապարակում։ Հուշարձանը կառուցված է գրանիտից և ոսկուց, ունի 35 մետր բարձրություն և տեսանելի է քաղաքի ցանկացած հատվածից։ Հիմնական արձանը ունի 5.6 մետր բարձրություն, կառուցված է բրոնզից և ոսկեջրված է։ Հուշարձանը Թբիլիսիին է նվիրել վրացի քանդակագործ Զուրաբ Ծերեթելին։


== Ծանոթագրություններ ==


== Արտաքին հղումներ ==
St. George Statue - www.tbilisi.gov.ge Archived 2012-02-20 at the Wayback Machine.
თავისუფლების მოედანზე ოთხი ქვეყნის პრეზიდენტმა თავისუფლების მონუმენტს საფუძველი ჩაუყარა(չաշխատող հղում)
Ազատության արձանի պաշտոնական բացումը(չաշխատող հղում)
Մ.թ.ա. 411


== Դեպքեր ==


== Ծնունդներ ==


== Մահեր ==
Վերածնունդ (այլ կիրառումներ)

Վերածնունդ, կարող է վերաբերել՝

Վերածնունդ - Արևմտյան և Կենտրոնական Եվրոպայի երկրների մշակութային և գաղափարական զարգացման մի դարաշրջան, երբ միջնադարյան մշակույթից անցում է կատարվել նոր ժամանակի մշակույթին
Վերածնունդ - հասարակական, քաղաքական, գրական թերթ։ Լույս է տեսել 1930-1953 թվականներինին, Թեհրանում, տարբեր պարբերականությամբ (օրաթերթ, երկօրյա, եռօրյա և այլն)
Վերածնունդ - հասարակական, քաղաքական, գրական երկօրյա թերթ (1939 թվականի վերջից՝ օրաթերթ)։ Լույս է տեսել 1937 թվականին, Աթենքում
Վերածնունդ - հուշարձան Գյումրիի Բագրատունյաց այգում
Վերածնունդ - Սթիվեն Քինգի հիսունութերորդ վեպը
Ժողովածու (773)

Ձեռագրի անվանումը (773), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 773 թվի տակ։ Ձեռագիրը գրվել է 18-րդ դարում(1789 թվականից առաջ) Թորոս Խարակոզենց գրիչի կողմից, Ակն գյուղում։ Ստացողը՝ Առաքել Ափստո, որը ունի 16X10,3 չափս։ Ձեռագիրը կազմված է 92 թերթից։ Գրված է միասյուն, նոտրգրով։ Տող՝ 20։ Կազմը` կաշեպատ տախտակ դրոշմազարդ O: 
Հիշատակարաններ՝ 81բ, հետագայում՝ 1բ (1789 թվական)։


== Բովանդակություն ==
Աղերսանք առ մարդիկ և որդոց մարդկան։
Յաղագս մեռելոյն խրատ։
Բանք փիլիսոփայից յաղադս կանանց։
Ի կանոնդրոց հայոց։
Ի Խրատուց հասարակաց Յովհ․ Երզնկայրոյ։
Յաղագս պահոց առաջաւորաց։


== Ծանոթագրություններ ==
Դժոխքից

«Դժոխքից», խաղարկային ֆիլմ, հիմնված է Ալանա Մուրայի և Էդդի Կեմպբելլայի սիրավեպի հիման վրա։ ԱՄՆ 2001 թվական։


== Սյուժե ==
Լոնդոն, 1888 թվական։ Ուայլտչեպել ռայոնում ամենա քրեական համարվող քաղաքում, դաժանորեն կատարվում են սպանություններ փողոցայինների դեմ։
Հետաքննությամբ զբաղվում է ոստիկանության տեսուչ Ֆրեդ Էբբերլայնը (Ջոնի Դեփ, ով կարողանում է գուշակել ապագան քնի մեջ՝ այնքան․ որ օպիում ծխելով հասնում անգիտակից վճակի։ Անխղճաբար սպանությունները շարունակվում են, և պարզ է դառնում, որ մարդասպանը գլուխ է հանում մարդու անատոմիայից և խիրուրգիայից։ Էբբերլայնը դիմում է թագավորական ընտանիքի նախկին խիրուրգի և փողոցայիններից մեկի օգնությանը, ամեն քայլով նա ավելի ու ավելի է մոտենում մարդասպանի հետքին, բայց մարդասպանը այդ պահին անընդհատ անհետանում է։ Էբբերլայնը հասկանում է, որ սպանության պատմության մեջ խառնված են Անգլիայի բարձր մակարդակի մարդիկ, և նույնիսկ թագավորական ընտանիքը։


== Դերերում ==
Ջոնի Դեփ -
Հիզեր Գրեմ -
Ռոբբի Կոլտռեյն -
Իեն Հոլմ -
Ջեյսոն Ֆլեմինգ -
Կատրին Կարտլիջ -
Փոլ Ռիս -
Սոֆյա Մայլս -
Իեն Մակնիս -
Սյուզան Լինչ -
Ջոանա Պեյջ -
Սամանտա Սպիռո -


== Հետաքրքիր փաստեր ==
Ֆիլմը նկարահանվել է Պրահայում
«Դժոխքից» ֆիլմը նկարահանված է Ալանա Մուրայի և Էդդի Կեմպբելլայի սիրավեպի հիման վրա։ Ալան Մուրն ինքն դժգոհ է մնացել նկարահանումից։
Մի վարկյանով կարող ես տեսնել Ժոզեֆ Մերրիկին։
Հանդիսատեսի խնդրանքով նկարահանվել է երկու ավարտ նախատեսված ֆիլմի համար՝ նրանցից մեկում ավանդական երջանիկ ավարտ է, իսկ մյուսը ավելի իրականությանը համապատասխան։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք Archived 2007-03-07 at the Wayback Machine.
Սոցիալական ցանցերի ցանկ

Ցանկը ներառում է խոշորագույն ակտիվ սոցիալական ցանցեր, բացառությամբ ժամադրության կայքերի․


== Տես նաև ==
Ավելի քան 100 միլիոն օգտատեր ունեցող սոցիալական համայնքների ցանկ


== Ծանոթագրություններ ==
Աստերոիդների ցանկ (126501-126600)

Աստերոիդների ցանկ (126401-126500)  • Աստերոիդների ցանկ  • Աստերոիդների ցանկ (126601-126700)
 Աստերոիդների ցանկ (126401-126500)  • Աստերոիդների ցանկ  • Աստերոիդների ցանկ (126601-126700)
Ուգյում

Ուգյում (ռուս.՝ Угъюм), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Սինդորսկոե լճի ափին։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021944
Կոդը ըստ հիդրոլոգիական հետազոտության (ՌԴ) — 103002194
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վիշնևեց (քաղաքատիպ ավան, Ուկրաինա)

Վիշնևեց (ուկրաիներեն՝ Вишнівець), քաղաքատիպ ավան Ուկրաինայի Տերնոպոլի մարզի Զբարաժի շրջանում։ Հիմնադրվել է 1395 թվականին։
2001 թվականի տվյալներով Վիշնևեց քաղաքատիպ ավանում բնակվում էր 3 469 մարդ։ Բնակավայրը զբաղեցնում է 6,25 կմ² տարածք։ Բնակչության խտությունը կազմում էր 555,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էլիզաբեթ (Նյու Ջերսի)

Անվան այլ կիրառումների համար տե՛ս՝ Լինքոլն (այլ կիրառումներ)Էլիզաբեթ (անգլ.՝ Elizabeth), քաղաք Նյու Ջերսիում, որը Յունիոն շրջանի ադմինիստրատիվ կենտրոնն է։ Էլիզաբեթը բնակչության թվով նահանգի չորրորդ ամենախոշոր քաղաքն է։ Այն ունի 126129 բնակիչ։


== Պատմություն ==
Էլիզաբեթը հիմնադրվել է 1664 թվականին անգլիացի գաղթականների կողմից և անվանվել է ի պատիվ սըր Ջորջ Քարթերեթի կնոջ։ Նոր գաղութում այն առաջին անգլալեզու բնակավայրն էր և Նյու Ջերսիի առաջին քաղաքամայրը։ Անկախության համար պատերազմի ժամանակ Մանհեթենում և Սթաթեն Այլենդում տեղակայված բրիտանական զորքերը հարձակվել են քաղաքի վրա։
1855 թվականի մարտի 13-ին Էլիզաբեթ սիթին միավորվել է արվարձանի հետ։ Քաղաքում առաջին արդյունաբերական ընկերությունն էր «Զինգեր»-ը, որը արտադրում էր կարի մեքենաներ։ 19-րդ դարի վերջից Էլիզաբեթի նավամատույցում  կառուցվել են սուզանավեր։


== Ծանոթագրություններ ==


== Արտաքին հղումներ ==
Էլիզաբեթ քաղաքի պաշտոնական կայք
Էլիզաբեթի հանրային դպրոցներ
Data for the Elizabeth Public Schools
«Tri-County Red Cross»-ը Էլիզաբեթի 90-ամյակին
Crescent Shipyards
Trinitas Hospital website
Յոպոլո

Յոպոլո  (իտալերեն՝ Joppolo), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 2268 մարդ, բնակչության խտությունը կազմում է 151 մարդ/կմ²։ Զբաղեցնում է 15կմ² մակերես տարածք։ Փոստային ինդեքսն է՝ 89863։ Հեռախոսային կոդը՝ 0963։


== Արտաքին հղումներ ==
Բնակավայրի պաշտոնական կայք
Նովոակբաշևո

Նովոակբաշևո (ռուս.՝ Новоакбашево, բաշկիրերեն՝ Яңы Ахбаш), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրուզսկոե (այլ կիրառումներ)

Գրուզսկոե, կարող է վերաբերել՝

Գրուզսկոե - գյուղ, Ուկրաինայի Դոնեցկի մարզի Դոբրոպոլսկի շրջանում
Գրուզսկոե - գյուղ, Ուկրաինայի Կիրովոգրադի մարզի Գոլովանևի շրջանում
Գրուզսկոե - գյուղ, Ուկրաինայի Կիրովոգրադի մարզի Կիրովոգրադի շրջանում
Գրուզսկոե - գյուղ, Ուկրաինայի Սումիի մարզի Կոնոտոպի շրջանում
Գրուզսկոե - գյուղ, Ուկրաինայի Սումիի մարզի Կրոլևեցի շրջանում
Գրուզսկոե - գյուղ, Ուկրաինայի Սումիի մարզի Սումիի շրջանում
Գրուզսկոե - գյուղ, Ուկրաինայի Սումիի մարզի Տրոստյանեցի շրջանում
Գրուզսկոե - գյուղ, Ուկրաինայի Վիննիցայի մարզի Գայսինի շրջանում
Աստղիկի մեհյան (այլ կիրառումներ)

Աստղիկի մեհյան, կարող է վերաբերել՝

Աստղիկի մեհյան - հին հայկական հեթանոսական մեհյան նվիրված սիրո աստվածուհի Աստղիկին Մեծ Հայքի Տուրուբերան նահանգի Տարոն գավառի Աշտիշատ ավանում
Աստղիկի մեհյան - հին հայկական հեթանոսական մեհյան նվիրված սիրո աստվածուհի Աստղիկին Մեծ Հայքի Վասպուրական նահանգի Տոսպ գավառի Արտամետ ավանում
Աերոառանձգականություն

Աերոարանձգականություն, մեխանիկայի բաժին, ուսումնասիրում է գազային (հեղուկ) միջավայրում շարժվող առաձգական մարմինների լարվածադեֆորմացիոն վիճակները։


== Նշանակություն ==
Հիմնականում զբաղվում է միջավայրում գերձայնային արագությամբ շարժվող սարքերի մասերի (ձողեր, սալեր, թաղանթներ) տատանումների և կայունության հարցերով։ Փոքր գրգռումների դեպքում այդ հարցերը հանգում են որոշակի հաստատուն գործակիցներով գծային դիֆերենցիալ հավասարումների սեփական արժեքների ուսումնասիրմանը։
Յուրաքանչյուր թաղանթի կամ սալի համար գոյություն ունի շարժման որոշակի արագություն, որը գերազանցելու դեպքում նրա տատանում ների ամպլիտուդները ժամանակի ընթացքում անվերջորեն աճում են։


== Խնդիրներ ==
Աերոարանձգականությունյան խնդիրները լուծելիս հարկավոր է միաժամանակ ուսումնասիրել առաձգականության տեսության և աերոհիդրոմեխանիկայի հավասարումները։ Այդ խնդիրները բացառիկ կարևորություն ունեն ավիացիայում և հրթիռային տեխնիկայում։
Մարկ Պելեգրինո

Մարկ Ռոսս Պելեգրինո (անգլ.՝ Mark Ross Pellegrino, ապրիլի 9, 1965(1965-04-09), Լոս Անջելես, Կալիֆոռնիա, ԱՄՆ), ամերիկացի դերասան։ Առավել հայտնի է «Կորուսյալները» հեռուստասերիալում Ջեյքոբի և «Գերբնականը» հեռուստասերիալում Լյուցիֆերի դերակատարումներով։


== Կենսագրություն ==
Մարկ Պելեգրինոն ծնվել է 1965 թվականի ապրիլի 9-ին Կալիֆորնիա նահանգի Լոս Անջելես քաղաքում։ Կինոյում սկսել է նկարահանվել 1980-ականների կեսերից։ Նա միշտ կատարել է երկրորդ պլանի դերեր, որոնք ադքան էլ մեծ հաջողություն և հանրաճանաչություն չբերեցին դերասանին։ Ավելի հայտնի դարձավ «Մեծ Լեբովսկի», «Կապոտե», «Ճակատագրական 23 թիվը» և «Ուժասպառը» ֆիլմերում նկարահանվելուց հետո։ 2009 թվականին նա նկարահանվեց «Կորուսյալները» հեռուստասերիալում, որտեղ խաղաց խորհրդավոր Ջեյքոբի դերը։ Նրա դերը այդ հեռուստասերիալում բավականին քիչ էր, բայց միևնույն ժամանակ շատ կարևոր հեռուստասերիալի դիցաբանության մեջ։ Այդ իսկ պատճառով շատ կարևոր էր, որ Ջեյքոբը լիներ հեռուստադիտողի առաջ հենց այդպիսի դեմքով, ինչպես մտածել էին սցենարիստները։ Եվ Մարկը դա կատարեց բավականին հաջող կերպով։ Նա այնքան լավ կատարեց այդ դերը, որ դա անտարբեր չթողեց ոչ միայն հեռուստադիտողներին, այլ նաև այլ հեռուստահաղորդումների ղեկավարներին։ Այդ հաջողության շնորհիվ նրան հրավիրեցին ամերիկյան մեկ այլ՝ «Գերբնականը» հեռուստասերիալում խաղալու, որտեղ նա խաղաց դժոխքի ղեկավար Լյուցիֆերի դերը։ Նա նաև համաձայնեց նկարահանվել «Ողջ մնալ» հեռուստասերիալի վեցերորդ եթերաշրջանում, որտեղ նա վերադարձավ Ջեյքոբի դերին։ 2011 թվականին նա սկսեց նկարահանվել «Մարդ լինել» հեռուստասերիալի ամերիկյան տարբերակում, որտեղ նույնպես խաղաց Բոտոնի գլխավոր վամպիրի և գլխավոր հերոսներից մեկի՝ Էյդենի հոր դերը, ով իր որդուն վերափոխել էր վամպիրի անկախության համար մղված պատերազմի ժամանակ։ 2013 թվականին նա ստացել է գլխավոր դեր «Ապագայի մարդիկ» հեռուստասերիալում։


== Անձնական կյանք ==
Ամուսնացած է Թրեյի Ազիզի հետ։ Պելեգրինոն ապրում է Լոս Անջելեսում։ Մարկը մարտական արվեստի մեծ սիրահար է, զբաղվում է քինգբոքսինգով, պրոֆեսիոնալ բոքսով, ձյուդոյով, կարատեով, տհեքվոնդո և ջիու Ջիթսուով։ Նա շատ է սիրում կարդալ և ընդհանրապես չի դիտում հեռուստացույց։ Երիտասարդ ժամանակ Մարկ որոշել էր դառնալ ջրերկրյա ծովաբան, որովհետև շատ էր սիրում ծովը և բնությունը։ Նա ունի երկու տաքսա՝ Ջոննին և Ֆրենկին։ Նկարահանումների ժամանակ Պելեգրինոն մի քանի ամիս վարել էր դերասանական դասընթացներ դրամատիկական «Playhouse West» դպրոցում։ Երբ նա եղել է 20 տարեկան, մկրտվել է եկեղեցում, բայց այսօր նա իր դավանությունը փոխարինում է կյանքի հանդեպ հոգևոր փիլիսոփայական մոտեցումով։
Նա ունի աղջիկ Տեսս անունով։


== Ֆիլմագրություն ==


== Մրցանակներ և անվանակարգեր ==


=== Անվանակարգ ===
2010 — Մրցանակ Սատուրն՝ Լավագույն դեր հրավիրված դերասանի համար «Ողջ մնալ» հեռուստասերիալում դերակատարման համար


== Ծանոթագրություններ ==


== Արտաքին հղումներ ==
Mark Pellegrino (անգլ.) Internet Movie Database կայքում
Բաշկալայի հարթավայր

Բաշկալայի հարթավայր, Աղբակի սարահարթ, Բաշկալայի գոգհովիտ, հարթավայր Հայկական լեռնաշխարհում, Վանա լճից արևելք, Մեծ Զաբ գետի վերին հոսանքի շրջանում։ Հարթավայրը եզերող լեռնային սահմաններն են․ արևմուտքից՝ Չոլախդաղը, արևելքից՝ Քրդստանի, հարավից՝ Ջիլոդաղի լեռները։ Ունի մոտ 33 կմ երկարություն և 9-12 կմ լայնություն։ Այստեղ է գտնվում Բաշկալա քաղաքը։
Լեռների խիտ և խոր մասնատված լանջերն ստորոտներում փոխանցվում են խզումնա-աստիճանավոր սարավանդների, որոնցից մեկի վրա է գտնվում Բաշկալա (պատմական Ադամակերտ) ավանը (2250 մ)։ Գոգհովտի հատակը սինկլինալ գրաբենային ծագման լայն դարավանդային հարթավայր է (1900–2100 մ)՝ լցված լճագետային նստվածքներով։ Կլիման ցամաքային է, ուղղաձիգ գոտիականության բնորոշ հակադրություններով։ Տեղումները հարթավայրում 500–600 մմ են, լանջերին՝ 700–800 մմ, իսկ Ջիլոդաղի լանջերին՝ մինչև 1000–1500 մմ։ Հողածածկը սևահողերից մինչև ալպյան լեռնամարգագետնային է՝ տափաստանային, ենթալպյան և ալպյան մարգագետնային բուսականությամբ, լեռնալանջերին՝ սաղարթավոր անտառներ (մինչև 1900 մ)


== Ծանոթագրություններ ==
Լուիզա Դանց

Լուիզա Հելենա Էլիզաբեթ Դանց (գերմ.՝ Luise Helene Elisabeth Danz, դեկտեմբերի 11, 1917(1917-12-11), Վալդորֆ, Մայնինգեն, Landkreis Meiningen, Գերմանիա - հունիսի 21, 2009(2009-06-21)), կանանց համակենտրոնացման ճամբարների վերակացու։ Ցմահ ազատազրկման է դատապարտվել, սակայն ավելի ուշ բաց է թողնվել։


== Կենսագրություն ==
Լուիզա Դանցը ծնվել է 1917 թվականի դեկտեմբերի 11-ին Գերմանիայի Վալդորֆ բնակավայրում։ Ժողովրդական դպրոցն ավարտելուց հետո աշխատել է բրանդերբուրգյան հացի խանութում։ 1940 թվականին վերադարձել է ծնողների մոտ և սկսել է ծառայել փոստում։ 1943 թվականի հունվարի 24-ին աշխատանքի հրավեր է ստացել որպես վերակացու ՍՍ֊ի կանանց օժանդակ ստորաբաժանումներում։ Նա սկսել է աշխատել Ռավենսբրյուկ համակենտրոնացման ճամբարում, ապա նրան տեղափոխել են Մայդանեկ։ Ավելի ուշ Դանցը ծառայել է Օսվենցիմում և Մալխովում։
Ձերբակալվածները հետագայում պատմում էին, որ դաժան վերաբերմունքի են արժանացել Դանցի կողմից։ Նա ծեծում էր նրանց, վերցնում էր ձմռան համար տրված հագուստը։ Մալխովում, որտեղ Դանցն ուներ ավագ վերակացուի պաշտոն, նա ձերբակալվածներին քաղցած էր պահում՝ չտալով ուտելիք երեք օր շարունակ։ 1945 թվականի ապրիլի 2-ին նա սպանել է անչափահաս աղջկա։ Պատմաբան Ս․ Էրպելը Gefolge der SS: Aufseherinnen des Frauen-KZ Ravensbrück. Begleitband zur Ausstellung գրքում գրում է, որ «կանանց կտտանքները նրան բավականություն էին պատճառում»։
Դանցը ձեբակալվել է 1945 թվականի հունիսի 1-ին Լյուտցով քաղաքում։ 1947 թվականի նոյեմբերի 24-ից մինչև դեկտեմբերի 22-ը տևած Վերին ազգային տրիբունալի դատի ընթացքում նրան ցմահ ազատազրկել են։ Ազատվել է 1956 թվականին առողջության խնդիրների պատճառով։ 1996 թվականին նրա դեմ մեղադրանք են ներկայացրել վերը նշված երեխայի սպանության համար, սակայն այդ մեղադրանքը հանել են այն բանի պատճառով, որ բժիշկներն ապացուցել են, որ Դանցի համար չափազանց ծանր կլինի կրկնակի ազատազրկումը։ Նա բնակվում է Գերմանիայում։


== Ծանոթագրություններ ==


== Գրականություն ==
, ISBN 83-85047-35-2։
 — 276 p, ISBN 3593377306։
 — 107 p, ISBN 978-0930860141։
 — 374 p, ISBN 3593377306։
 — 277 p, ISBN 978-3412201883։


== Արտաքին հղումներ ==
Դանցի մասին գրականության ցանկ (գերմ.) Գերմանիայիազգային գրադարանի կայքում
(5478) Վարթբուրգ

(5478) Վարթբուրգ (անգլ.՝ Wartburg), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 23-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,544664 ա. մ., առավելագույնը մոտենում է 2,1798 ա. մ. հեռավորության վրա և հեռանում 2,9096 ա. մ.։ Արեգակի շուրջ մեկ ամբողջական պտույտ է կատարում 1482,67 երկրային օրվա ընթացքում, իր ուղեծրով շարժվելով միջինում 0,242805 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5478) Վարթբուրգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ար Քելլի

Ռոբերտ Սիլվեստեր Քելլի (անգլ.՝ Robert Sylvester Kelly, հունվարի 8, 1967(1967-01-08), Չիկագո, ավելի հայտնի է որպես Ար Քելլի), ամերիկացի երգիչ-երգահան, ռեփեր, երաժշտական պրոդյուսեր և դերասան։ Իր դեբյուտային «Born Into The 90's» ստուդիական ալբոմը նա թողարկել է 1992:
Իր աշխատանքների համար մինչև այժմ նա ստացել է մի քանի մրցանակ տարբեր մրցանակաբաշխություններում և քսանչորս անգամ առաջադրված է եղել Գրեմմիի։


== Ծանոթագրություններ ==


== Արտաքին հղումներ ==
Պաշտոնական կայք
Մթնշաղ (վեպ, 2007)

Մթնշաղ, Դմիտրի Գլուխովսկիի միստիկ-ֆանտաստիկական վեպը, որը նախ հրապարակվել է համացանցում, այնուհետև` տպագրվել 2007 թվականին։


== Սյուժե ==
Վեպում նկարագրվում է աշխարհի վերջի հնարավոր տարբերակ` կապված մայաների ցեղի հնագույն կախարդանքների հետ։ Գլխավոր հերոսը թարգմանիչ է, ում հասել են հին ուղերձներ։
Աշխարհում տարբեր բնաակժան աղետներ են լինում. երկրաշարժեր Իրանում, ջրհեղեներ ԱՄՆ-ում, ցունամիներ Ինդոնեզիայում, չորացումներ և հրդեհներ Ռուսաստանում... Թերթերի վերնագրերը և հեռուստատեսային նորությունները լցվում են մարդկությանը հայտնի հնդկացի մայաների մռայլ մարգարեություններով։ Դրանք նշաններ են, որ միայն կույրերը չեն տեսնում, սակայն միայն մեկ մարդ կարող է վերծանել։ Այդ գործողությունների ֆոնին երիտասարդ մի տղա, որը թարգմանիչ է, իսպաներեն մի գիրք է ստանում թարգմանելու համար։ Դա հին իսպաներեն ձեռագիր օրագիր էր, որ պատկանում էր իսպանացի կոնկիստադորի։
Խորհրդավոր և զզվելի արարածները սկսում են գրավել թարգմանչի կյանքն այն բանի համար, որ նա վերծանում է իսպանացու հին ձեռագիրը։ Ժամանակակից Մոսկվայի իրականությունը անհասկանալի ձևով սկսում է միաձուլվել մայաների կայսրության հնագույն պատմության հետԱնհավանական իրադարձությունները գլխավոր հերոսին օգնում են վերծանել գուշակությունները և տեսնել ապագան. հնարավոր է, որ դա սեփական կյանքի գնով է լինում։


== Հետաքրքիր փաստեր ==
Գլխավոր հերոսի անունը Դմիտրի Ալեքսեևիչ է` ճիշտ Գլուխովսկու նման
Գործում է Յուրի Կնոռոզով անունով հերոս
Գրքում հիշատակվում է Դիեգո դե Լանդան
Կա տեսակետ, որ մայաների քաղաքակրթությունը կործանվել է աստղադիտական օրացույցի հետ կապված սխալի պատճառով
2011 թվականի հուլիսին Helguard խումբը Սանկտ Պետերբուրգից, որ նվագում է փաուըր և մելոդիկ դեթ-մետալ ժանրերում, ձայնագրեց Աշխարհի վերջը երգը` Դմիտրի Գլուխովսկիի գրքի մոտիվներով
2014 թվականին վեպը ստացավ եվրոպական գրական մրցանակ` Utopiales, որը հանդիսանում է Ֆրանսիայում գլխավոր մրցանակը։


== Արտաքին հղումներ ==
Գրքի պաշտոնական կայքը
Ֆորում
Միստեր Ռոբոտ

Միստեր Ռոբոտ (անգլ.՝ Mr. Robot), ամերիկյան հոգեբանական հեռուստասերիալ ստեղծված Սեմ Էսմեյլոի կողմից։ Սերիալի հեռարձակումը սկսել է 2015 թվականի հուլիսի 25-ից USA Network հեռուստաալիքով։ Սերիալի սկզբնական սերիան ցուցադրվել է 2015 թվականի մայիսի 27-ին։
«Միստեր Ռոբոտ»-ի սկզբնական սերիան ցուցադրվեց SXSW փառատոնում, իսկ հետո անվճար տեղադրվեց YouTube-ում։ Սերիալի համար հիմք է հանդիսացել «Ով եմ ես» ֆիլմը։ Առաջին սերիան այնպես սիրվեց հանրության կողմից, որ դեռ առաջին սերիայից հետո հաստատվեց, որ սերիալը կունենա երկրորդ եթերաշրջան։ Երկրորդ եթերաշրջանը սկսվեց 2016 հուլիսի 13-ին։ Սերիալը «Ոսկե գլոբուս» մրցանակաբաշխության ժամանակ դարձավ «լավագույն հեռուստատեսային սերիալ՝ դրամա» նոմինացիաի հաղթող։ 2016 թվականին սերիալը ստացավ 6-րդ նոմինացիան «Էմմի», ինչպես նաև Ռամի Մալեկան ստացավ «լավագույն տղամարդու կերպար դրամատիկական սրիալներում»։
3-րդ եթերաշրջանը, որ բաղկացած էր 10 սերիայից պրիմիերան կայացավ 2017 թվականի հոկտեմբերի 11-ին։ Ավարտից հետո սերիալը ունեցավ նաև 4-րդ եթերաշրջան։ Այն սկսեց հոկտեմբերի 6-ին 2019 թվականին և բաղկացած էր 13 սերիայից։ 4-րդ եթերաշրջանը կդառնա վերջնական։


== Սյուժե ==
Սերիալը պատմում է Էլլիոտ Ալդերսոնի մասին, ով ցերեկը կիբերանվտանգույունում աշխատող ինժեներ էր, իսկ գիշերը դառնում էր հաքեր։ Սակայն Էլլիոտը կանգնում է երկընտրանքի առաջ, երբ հաքերային գաղտնի խմբավորման պարագլուխը, ով սպառնում է նրան վերացնել այն կազմակերպությունը, որը սպասարկում էր նա։ Եվ հետագայում նա իր սեփական համոզմունքներից դրդված, կանգնում է ղեկավարներին շեղելու հնարավորության առաջ, որոնք իր կարծիքով ղեկավարում էին աշխարհը և վերացնում այն։


== Դերերում ==
     = Եթերաշրջանի գլխավոր հերոս
     = Եթերաշրջանի երկրորդական հերոս
     = Եթերաշրջանի հյուր
     = Անհայտ


=== Հիմանական կազմ ===


== Պարգևներ ==


== Տեսախաղեր և մեդիա ==
«Միստեր Ռոբոտ»-ին նմանակել են շատ խաղեր։ Telltale Games-ի կողմից ստեղծված Robot:1.51exfiltrati0n.apk խաղը, թողարկվել է սերիալի առաջին եթերաշրջանի ազդեցության ներքո։ Օգտատերերը ղեկավարում էին հորինված կերպարի, ով հեռախոսով կապի մեջ է fsociety-ի կարևոր անդամի հետ, և խաղացողը պետք է օգներ նրանց վերացնել E Corp ։ Mr. Robot Virtual Reality Experience 13 րոպեանոց տեսանյութ, որը գրել և ստեղծել է Սէմ Էսմեյլի կողմից վիրտուալ իրականության ակնոցների համար, այն ուսումնասիրում էր Էլլիոտի անցյալը ։ 2016 թվականի նոյեմբերի 1-ին լույս տեսավ Mr. Robot: Red Wheelbarrow (eps1.91_redwheelbarr0w.txt) գիրքը, գրված Սէմ Էսմեյլի և Կորտին Լունի կողմից։


== Ծանոթագրություններ ==
Դարա (Մշո գավառ)

Անվան այլ կիրառումների համար տե՛ս՝ Դարա (այլ կիրառումներ)Դարա, գյուղ Արևմտյան Հայաստանում, Բիթլիսի վիլայեթի Մշո գավառում։


== Պատմամշակութային կառույցներ ==
Դարան ուներ մի քարակերտ եկեղեցի և մի կիսավեր վանք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գրիգորովկա (գյուղ, Բարվենկովոյի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Գրիգորովկա գյուղում բնակվում էր 573 մարդ։ Բնակավայրը զբաղեցնում է 1,37 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վալդայ (գյուղ, Սեգեժսկի շրջան)

Վալդայ (ռուս.՝ Валдай), գյուղ Ռուսաստանի Կարելիայի հանրապետության Սեգեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեյատել (գյուղ, Ամվրոսիևսկի շրջան)

Սեյատել (ուկրաիներեն՝ Сіятель), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Սեյատել գյուղում բնակվում էր 55 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոպոլիեի շրջան (Սումիի մարզ)

Կրասնոպոլիեի շրջան (ուկրաիներեն՝ Краснопільський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Կրասնոպոլիե։


== Աշխարհագրություն ==
Շրջանի տարածքի մակերեսը կազմում է 1350 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 34113 մարդ։ Բնակչության խտությունը կազմում էր 25,27 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Գուրգեն Սարգսյան

Գուրգեն Բայթունի Սարգսյան (հունիսի 10, 1964(1964-06-10), Երևան, Հայկական ԽՍՀ, ԽՍՀՄ), ՀՀ քաղաքական և պետական գործիչ, ՀՀ Տրանսպորտի և կապի նախարար (2008-2010 թթ.)։


== Կրթություն ==
1986 թ. ավարտել է Երևանի պոլիտեխնիկական ինստիտուտի հաշվողական տեխնիկայի ֆակուլտետը՝ ինժեներ-սիստեմատեխնիկի որակավորմամբ։
1997 թ. ավարտել է ՀՀ կառավարման դպրոցի «Պետական կառավարում և տեղական ինքնակառավարում» դասընթացը։


== Աշխատանքային գործունեությունը ==
1986-1992 թթ. - աշխատել է «Կոմետա» ԿԳՀԻ-ի Երևանի մասնաճյուղում որպես ինժեներ։
1992-1994 թթ. - աշխատել է Շենգավիթի շրջխորհրդի գործկոմում, ապա Շենգավիթի շրջխորհրդի գործկոմի «Գավիթ» պետական ձեռնարկությունում՝ որպես 1-ին կարգի մասնագետ, գլխավոր մասնագետ, ապա բաժնի վարիչ։
1994-2000 թթ. - ՀՀ վիճակագրության պետական վարչության պետական ռեգիստրի վարչությունում՝ որպես բաժնի պետ, վարչության պետի տեղակալ։
2000-2006 թթ. - ՀՀ արդարադատության նախարարության պետական ռեգիստրի վարչության պետի տեղակալ, վարչության պետ, պետական ռեգիստրի գործակալության պետ, ՀՀ պետական ռեգիստրի ղեկավար։
Իրավագետների և քաղաքագետների միության անդամ։


== Քաղաքական գործունեությունը ==
2007 թ. մայիսի 12-ին ընտրվել է ՀՀ Ազգային ժողովի 4-րդ գումարման պատգամավոր «Օրինաց երկիր» կուսակցության համամասնական ընտրացուցակով։ Առողջապահության, մայրության և մանկության հարցերի մշտական հանձնաժողովի անդամ։ ՕԵԿ խմբակցության անդամ։
2008 թ. ապրիլի 21-ին ՀՀ Նախագահի հրամանագրով նշանակվել է ՀՀ Տրանսպորտի և կապի նախարար։
2010 թ. մարտի 15-ին ՀՀ Նախագահի հրամանագրով ազատվել է ՀՀ Տրանսպորտի և կապի նախարարի պաշտոնից։


== Պարգևներ և կոչումներ ==
Արդարադատության առաջին դասի խորհրդական։
Հայաստանի Հանրապետության քաղաքացիական ծառայության երկրորդ դասի պետական խորհրդական։Ամուսնացած է, ունի երկու երեխա։


== Աղբյուրներ ==

Կաղապար:Հայաստանի տրանսպորտի և կապի նախարարները


== Ծանոթագրություններ ==
Ալշիխովո (գյուղ, Իբրեսինսկի շրջան)

Անվան այլ կիրառումների համար տե՛ս՝ ԱլշիխովոԱլշիխովո (ռուս.՝ Алшихово), գյուղ Ռուսաստանի Չուվաշիա հանրապետության Իբրեսինսկի շրջանի կազմում։
Բնակչությունը 2010 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասկա (գյուղ, Ռատնովի շրջան)

Կրասկա (ուկրաիներեն՝ Краска), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1783 թվականին։
2001 թվականի տվյալներով Կրասկա գյուղում բնակվում էր 390 մարդ։ Բնակավայրը զբաղեցնում է 0,602 կմ² տարածք։ Բնակչության խտությունը կազմում էր 647,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարան-Կունկաս

Կարան-Կունկաս (ռուս.՝ Каран-Кункас, բաշկիրերեն՝ Ҡаран-Ҡуңҡаҫ), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 487 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարենկարսպել

Հարենկարսպել (հոլ.՝ Harenkarspel ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 54,03 կմ² է, բնակչությունը՝ 16.179 (2011 թ.)։ Մեկ շնչի տարեկան միջին եկամուտը 13.100 եվրո է։
Դիդի Սմադա

Դիդի Սմադա (վրաց.՝ დიდი სმადა), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1200 մետր բարձրության վրա։ Շրջկենտրոն Ադիգենից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 271 մարդ։


== Ծանոթագրություններ ==
«Թող փչե քամին» երգի եղանակավ

««Թող փչե քամին» երգի եղանակավ», Հովհաննես Թումանյանի բանաստեղծություններից՝ գրված 1885 թվականին։


== Պատմություն ==
Հովհաննես Թումանյանն այս բանաստեղծությունը գրել է 1885 թվականի հոկտեմբերի 14-ին։ Այս բանաստեղծությունն նվիրված է եղել 1867-1889 թվականերին հայ ազատագրական շարժման առաջին գործիչներից մեկին՝ Վարդան (Ալեքսանդր) Գրիգորի Գոլոշյանին։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 12) պահվում է մեկ ինքնագիր, թվագրված՝ «1885 10|14», որի տակ Թումանյանը գրել է՝ «Դեռևս սևագրություն»։ Ինքնագրի  վրա ուրշի ձեռքով գրված «Հովհաննես Թումանյանի բանաստեղծությունը՝ նվիրված Վարդանին»։ Նույն ձեռագրով կան նաև երեք քառատող, որոնցից երկուսն օգտագործված են առաջին հրատարակության և 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորի մեջ։
Այդ հավելումներն են.

Այս հավելումների մասին 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորում (էջ 439) նշված է հետևյալը․ «Վարդան Գոլոշյանի քրոջ՝ Դարիա Թադևոսյանի բանավոր վկայությամբ, հիշողությամբ, ավելացրել է իր հայրը՝ Գրիգոր Գոլորշյանը»։
Առաջին անգամ տպագրվել է 1924 թվականին «Նորք» հանդեսում (№ 4, էջ 359-361), այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորում (էջ 11-15)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։


== Ծանոթագրություններ ==
(9944) 1990 DA3

(9944) 1990 DA3, աստերոիդ աստերոիդների հիմնական գոտում։ Հայտնաբերվել է 1990 թվականի փետրվարի 24-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,83615 ա. մ., առավելագույնը մոտենում է 2,6954 ա. մ. հեռավորության վրա և հեռանում 2,9769 ա. մ.։ Արեգակի շուրջ մեկ ամբողջական պտույտ է կատարում 1744,58 երկրային օրվա ընթացքում, իր ուղեծրով շարժվելով միջինում 0,206353 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9944) 1990 DA3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վենետիկի երաժշտական դպրոց

Վենետիկի դպրոց, ստեղծագործական ուղղությունները երաժշտության մեջ XVI— XVII դդ.։ Վենետիկի պոլիֆոնիկ դպրոցի հիմնադիրը նիդերլանդացի Ա. Վիլլարտն է։ Նրա աշակերտներից և հետևորդներից հատկապես նշանակալից էր Ա. և Զ. Գաբրիելիների գործունեությունը, որոնք ընդհանրացրեցին իրենց նախորդների և ժամանակակիցների ձեռքբերումները, ստեղծեցին վոկալ պոլիֆոնիայի նոր՝ մոնումենտալ-դեկորատիվ ոճ։ Հատկապես ճանաչվեցին 6—16 ձայնանի «Սրբազան սիմֆոնիաները»։ Վենետիկի օպերային դպրոցը մեծ ծաղկում է ապրել 1637 թ.-ին երգիչներ Ֆ. Մանելլիի և Բ. Ֆեռարիի հիմնադրած հանրամատչելի (վճարովի) առաջին օպերային թատրոնի շնորհիվ։ Վենետիկի օպերային դպրոցի մեծագույն նվաճումները կապված էին հատկապես Կ. Մոնտեվերդիի օպերային արվեստի հետ։ Նրա սկզբունքները զարգացրին Մ. Ա. Չեստին և Ֆ. Կավալլին։ XVII դ. վենետիկյան օպերային բնորոշ են պատմական սյուժեների գերակշռումը, մեղեդու դրամատիկացումը, ավարտուն մենակատարային ձևերը (արիա, դուետ և այլն)։ Նոր արտահայտչամիջոց էր նվագակցությամբ ուղեկցվող ռեչիտատիվը։ Շուրջ 70 տարվա ընթացքում Վենետիկի օպերային դպրոցը կյանք է տվել մոտ 370 նոր օպերաների։
Սադիբնոե (գյուղ, Կորոստենի շրջան)

Անվան այլ կիրառումների համար տե՛ս՝ ՍադիբնոեՍադիբնոե (ուկրաիներեն՝ Садибне), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1891 թվականին։
2001 թվականի տվյալներով Սադիբնոե գյուղում բնակվում էր 51 մարդ։ Բնակավայրը զբաղեցնում է 0,427 կմ² տարածք։ Բնակչության խտությունը կազմում էր 119,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարպով (Ցիմլյանսկի շրջան)

Կարպով (ռուս.՝ Карпов), գյուղ Ռուսաստանի Ռոստովի մարզի Ցիմլյանսկի շրջանում։ Մտնում է Լոզնովսկի գյուղական համայնքի կազմի մեջ։
Noize MC

Իվան Ալեքսանդրովիչ Ալեքսեև (ռուս.՝ Иван Александрович Алексеев, մարտի 9, 1985(1985-03-09), Յարցևո, Սմոլենսկի մարզ, ՌԽՖՍՀ, ԽՍՀՄ), առավել հայտնի է որպես Noize MC, ռուս հիպ-հոպ երգիչ, ռոք-երաժիշտ, երգահան և դերասան։
Noize MC-ը իր մեջ միաժամանահ համատեղում է մի քանի երաժշտական ժանրեր և ոճեր։ Իր մրցույթներում երաժիշտը կարողանում է համատեղել նաև ասերգային երաժշտությունը ռոք երաժշտության հետ։
Դրա համար նա ստացել է «Noize» մականունը։ Հետագայում ավելացել է նաև «MC» հապավումը և կազմվել է երաժշտի անհատական անվան ամբողջական տարբերակը։


== Կենսագրություն ==
Իվան Ալեքսանդրովիչ Ալեքսեևը ծնվել է 1985 թվականի մարտի 9-ին Ռուսաստանի Խորհրդային Ֆեդերատիվ Սոցիալիստական Հանրապետության Սմոլենսկի մարզում։ Նրա մայրը եղել է քիմիկոս, իսկ հայրը մասնագիտությամբ երաժիշտ։
1994 թվականին նրա ծնողները պաշտոնապես ամուսնալուծվել են և նա ապրել է մոր հետ։ 8-9 տարեկան ասակում Իվանը սկսել է գրել իր ատաջին չափածո երաժշտական ստեղծագործությունը։
10 տարեկան հասակից սկսել է զբաղվել պրոֆեսիոնալ երաժշտությամբ և վոկալով։ 1995-1996 թվականներին երաժշտական դպրոցում հաճախել է դասական կիթառի դասերի։
Դրանից մեկ տարի անց, Իվանը մոր հետ տեղափոխվել է անկախ Ռուսաստանի Դաշնության Բելգորոդ քաղաք։ Բելգորոդում նա կարողացել է երկու անգամ հաղթանակ տանել դասական կիթառի տարածաշրջանային մրցանկցություններում, համապատասխանաբար 1998 և 2000 թվականներին։
Նա անձամբ լինելով ռոք կիթառի երկրպագու, 13 տարեկան հասակում բացել է իր առաջին երաժշտական խումբը։ Երաժշտին մեծ ճանաչում է բերել «Նիրվանա» խմբի անդամների մշտական երկրպագությունը։


== Ծանոթագրություններ ==
Հորտոմ

Հորտոմ, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ռուելիո

Ռուելիո(իտալերեն՝ Rueglio), կոմունա Իտալիայի Պիեմոնտ մարզի Թուրին գավառում։
Բնակչությունը՝ 778 մարդ (2008 թվականի տվյալներով)։ Բնակչության խտությունը՝ 52 մարդ/կմ²։ Տարածքը՝ 15 կմ²։ Փոստային ինդեքսը՝ 10010։ Հեռախոսային կոդը՝ 0125։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արևելյան քամի (ֆիլմ)

Արևելյան քամի (գերմ.՝ Ostwind), Կանտի ֆոն Գարնեյի 2013 թ.-ի գերմանական գեղարվեստական ֆիլմը ։


== Սյուժե ==
Համառ Միկան դեռ չէր ավարտել ուսումնական տարին։ Նախկինում որոշված էր, որ Միկան պետք է գնա  ճամբար՝ հանգստանալու համար, իր ընկերուհու հետ։ Բայց ծնողները նրան ուղարկում են ֆերմա՝ իր տատիկի՝ Մարի Կալտենբախի մոտ։ Այստեղ նա պետք է ինքնուրույն սովորեր իր դասերը։ Սակայն բացի դասից, Միկան ավելի հետաքրքիր զբաղմունքներ է գտնում իր համար։ Նա ծանոթացավ մի անզուսպ հովատակ Օստվինդի հետ, ով ինչ-որ ժամանակ վնասել էր Միկայի  տատիկին։ Նա արագ լեզու է գտնում Օստվինդի հետ։ Սեմա պապիկը ձիավարժության մարզիչ էր, սակայն համաձայն չէր Մարիի ուսուցման ձևին, և ընդունեց Օստվինդի և Միկայի միջև եղած կապը։ Որպեսզի փրկի ձիուն հունգարացիներից՝ Միկան ցանկանում է ուսում ստանալ պապիկից և ապացուցել, որ ձին վտանգավոր չէ։ 4 շաբաթվա մեջ Միկան կարողացավ հեծնել ձին և մի  պարապմունքի ժամանակ  ապացուցեց տատիկին, որ ձին վտանգավոր չէ  և հնարավորություն կա հաղթել անցկացվող մրցույթում։ Մարիի աշակերտ՝ Միշելի նախանձի շնորհիվ Օստվինդը մրցույթի ժամանակ կատաղում է, և վիրավորում  Սեմին, ով ցանկանում էր հանգստացնել նրան։ Դրանից հետո Միկան փախչում է Օստվինդի մոտ և հանգստանում իր ընկերուհու հետ։ Միկայի մայրը, ով իմացել էր Միկայի անհետացման մասին, գնում է Կալտենբախ։ Միևնույն ժամանակ Օստվինդը հիվանդանում է, իսկ Միկան զանգում է Կալտենբախ և օգնություն խնդրում։ Ձիու հետ ուժեղ կապի շնորհիվ Միկան նույնպես հիվանդանում է և ընկնում է հիվանդանոց, որտեղ հանդիպում է Սեմին։ Սեմից իմանում է թե ինչու էր Օստվինդը կատաղել։ Այդ մասին Միկան ասաց Մարիին, և ձիուն հունգարացիները այլևս չանհանգստացրեցին, իսկ Միշելին դուրս հանեցին Կալտենբախից։


== Դերերում ==


== Ակնարկներ ==


== Մրցանակներ ==
Ըստ գերմանական կինոյի և մեդիայի վարկանիշի՝ ֆիլմն արժանացմավ «հատկապես արժեքավոր» կոչմանը։ 2013 թվականին Մյունխենում կայացած կինոոփառատոնում «Արևելյան քամին» «Սպիտակ փիղ» Մանկական Մեդիայից ստացավ «Սպիտակ փիղ» մրցանակ «Լավագույն ռեժիսոր» և «Լավագույն երիտասարդ դերասանուհի» (Hanna Binke) անվանակարգերում։


== Շարունակություն ==
Առաջին մասի մեծ հաջողությունների շնորհիվ 2014 թվականի մարտին CBJ հրապարակվեց ֆիլմի շարունակությունը նոր ձևով։ Առաջին մասի գրողները՝ Քրիստինա Մագդաղենացի Հենն ու Լիա Շմիդբաուերը,  գրեցին գրքի 2–րդ մասը։ Վեպը մեկ ամսվա ընթացքում Börsenverein վիպագրությունում գրքերի լավագույն վաճառքի ցանկում զբաղեցրեց երկրորդ տեղը։ 2014 թվականի հունիսին հայտարարվեց ֆիլմի  շարունակության մասին և 2015 թվականի մայիսի 14–ին «Ostwind 2»-ը ցուցադրվեց կինոթատրոններում։
2016 թվականին կայացան ֆիլմի երրորդ մասի նկարահանումները։ Ֆիլմը նկարահանվեց 2016 թվականի նոյեմբերին Հյուսիսային Հեսսենում Հերլսհաուզենից ոչ հեռու գտնվող Hauptgestüt Altefeld ձիասպորտային ակումբում։ Երրորդ մասի թողարկումը տեղի ունեցավ 2017 թվականի հուլսի 27-ին։


== Ծանոթագրություններ ==
Փիր-Ազիզ

Փիր-Ազիզ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==